open-index/open-wikipedia-markdown huggingface dataset:
யஷ்வந் பார்டே

**யஷ்வந்த் பார்டே** (பிறப்பு: பிப்ரவரி 15, 1973) ஒரு இந்திய முன்னாள் முதல்தர துடுப்பாட்ட வீரர் ஆவார். அவர் இப்போது நடுவராக உள்ளார். இவர் ரஞ்சிக் கோப்பை மற்றும் இந்தியன் பிரீமியர் லீக் போட்டிகளில் நடுவராகக் கடமையாற்றியுள்ளார். இந்தியன் பிரீமியர் லீக் போட்டிகளில் பல தவறான முடிவுகளை எடுத்ததாக அவர் விமர்சிக்கப்பட்டார்.

## மேற்கோள்கள்

பகுப்பு:இந்தியத் துடுப்பாட்ட நடுவர்கள்
பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1973 பிறப்புகள்
வர்த்தகம் மற்றும் தொழில் துறை அமைச்சகம் (இந்தியா)

**வர்த்தகம் மற்றும் தொழில் அமைச்சகம்**, இந்திய அரசின் அமைச்சகங்களில்  ஒன்றாகும். இதன் மூத்த அமைச்சர் பியூஷ் கோயல் மற்றும் இணை அமைச்சர்கள் அனுப்பிரியா பட்டேல் மற்றும் சோம் பிரகாஷ் ஆவர். இந்த அமைச்சகம் இரு துறைகள் கொண்டது. அவைகள்: வர்த்தகத் துறை மற்றும் தொழில் வளர்ச்சித் துறை ஆகும்.

## வர்த்தகத் துறை
பலதரப்பு மற்றும் இருதரப்பு வர்த்தக உறவுகள், ஏற்றுமதி ஊக்குவிப்பு நடவடிக்கைகள் மற்றும் சில ஏற்றுமதி சார்ந்த தொழில்கள் மற்றும் பொருட்களின் மேம்பாடு மற்றும் ஒழுங்குமுறை தொடர்பான வெளிநாட்டு வர்த்தகக் கொள்கை மற்றும் பொறுப்புகளை வகுத்து செயல்படுத்துவதில் இத்துறை ஈடுபடுகிறது. இத்துறை எட்டு பிரிவுகளாக பிரிக்கப்பட்டுள்ளது:
*  நிர்வாகப் பிரிவு 
* நிதிப் பிரிவு
* பொருளாதாரப் பிரிவு
* வணிகக் கொள்கைப் பிரிவு
* வெளிநாட்டு வர்த்த பிரதேசப் பிரிவு
* அரசு வணிகம் & உள்கட்டமைப்பு பிரிவு 
* விநியோகப் பிரிவு
* தோட்டப் பிரிவு 

நிர்வாகப் பிரிவு கீழ்கண்ட துறைகளை கட்டுப்படுத்துகிறது.
* பன்னாட்டு வணிகம்
* வெளிநாட்டு வணிகம்
* அரசு வணிகம் 
* இந்திய வணிக சேவைகளின் மேலாண்மை 
* சிறப்புப் பொருளாதார மண்டலம் 

## தொழில் மேம்பாட்டுத் துறை மற்றும் உள்நாட்டு வணிகம்
இந்தத் துறையானது தேசிய முன்னுரிமைகள் மற்றும் சமூக-பொருளாதார நோக்கங்களைக் கருத்தில் கொண்டு தொழில்துறை வளர்ச்சிக்கான ஊக்குவிப்பு மற்றும் மேம்பாட்டு நடவடிக்கைகளை உருவாக்குவதற்கும், செயல்படுத்துவதற்கும் பொறுப்பாகும். தனிப்பட்ட நிர்வாக அமைச்சகங்கள் தங்களுக்கு ஒதுக்கப்பட்ட குறிப்பிட்ட தொழில்களின் உற்பத்தி, விநியோகம், மேம்பாடு மற்றும் திட்டமிடல் அம்சங்களை கவனிக்கும் அதே வேளையில், தொழில்துறை மற்றும் உள்நாட்டு வர்த்தகத்தை மேம்படுத்துவதற்கான துறை ஒட்டுமொத்த தொழில் கொள்கைக்கும் பொறுப்பாகும். நாட்டிற்கு அன்னிய நேரடி முதலீடுகளை எளிதாக்குவதற்கும், அதிகரிப்பதற்கும் இது பொறுப்பாகும். இத்துறை மொத்த விற்பனை விலைக் குறியீடு கணக்கிடுவதற்கும் பொறுப்பாகும்.

தொழில் மற்றும் உள்நாட்டு வர்த்தகத்தை மேம்படுத்துவதற்கான திணைக்களம் அறிவுசார் சொத்து உரிமைகள், காப்புரிமைகள், வடிவமைப்புகள், வர்த்தக முத்திரைகள், பதிப்புரிமை மற்றும் பொருட்களின் புவியியல் குறிப்பீடு மற்றும் அவற்றின் பாதுகாப்பு தொடர்பான முன்முயற்சியை மேற்பார்வையிடுகிறது.

## இந்தியக் குடியரசின் வர்த்தக மற்றும் தொழில் துறை அமைச்சர்கள்

## இதனையும் காண்க
* வர்த்தக மற்றும் தொழில் அமைச்சகத்தின் அமைச்சர்கள்
* இந்திய அரசு அமைச்சகங்களின் பட்டியல்

## மேற்கோள்கள்

## வெளி இணைப்புகள்
*வணிகத் துறையின் இணையதளம் 
* தொழில் வள்ர்ச்சி துறையின் இணையதளம்  

பகுப்பு:இந்திய அமைச்சகம்
பகுப்பு:இந்தியப் பொருளாதாரம்
பகுப்பு:இந்தியாவில் தொழில்
பகுப்பு:இந்தியாவில் வணிகம்
மலேசிய பிணையங்கள் ஆணையம்

**மலேசிய பிணையங்கள் ஆணையம்** (மலாய்: *Suruhanjaya Sekuriti Malaysia*; ஆங்கிலம்: *Securities Commission Malaysia*) (**SC**); என்பது மலேசியாவின் மூலதனச் சந்தைகளை Capital Markets மேம்படுத்துவதற்கும்; ஒழுங்கு படுத்துவதற்கும் உருவாக்கப்பட்ட மலேசிய நடுவண் அரசு சார்ந்த சட்டப்பூர்வ ஆணையம் (*Malaysian Statutory Body*) ஆகும். 

மலேசியாவில் உள்ள மூலதனச் சந்தைகளைப் பாதுகாப்பான முறையில் வழிநடத்தவும்; மற்றும் செயல்திறன் மிக்க செயல்பாடுகளை ஒழுங்கான முறையில் மேம்படுத்துவதற்கும்; அவற்றைச் சரியான முறையில் பராமரிப்பதற்கும் (*Orderly Operations of the Capital Markets*) இந்த ஆணையம் செயல்படுகிறது.

இந்த ஆணையம் கோலாலம்பூர், புக்கிட் கியாராவில் அமைந்துள்ளது.

## பொது

1993 மார்ச் 1--ஆம் தேதி, சுயநிதியால் இயங்கும் ஒரு சட்டப்பூர்வ அமைப்பாக மலேசிய பிணையங்கள் ஆணையம் நிறுவப்பட்டது. இந்த ஆணையம், நாட்டின் நிதித் துறைக்குள் செயல்படும் மூலதனச் சந்தை நடவடிக்கைகளைக் கண்காணிக்கவும்; மற்றும் சந்தை நிறுவனங்களின் வளர்ச்சியை உறுதி செய்வதற்கும்; நேர்த்தியான விதிமுறைகளை அமல்படுத்தி வருகிறது.

## கூட்டு முயற்சிகள்

2009-இல் மலேசிய பிணையங்கள் ஆணையமும்; மற்றும் மலேசிய நடுவண் வங்கியும் (*Central Bank of Malaysia*) இணைந்து ஆசிய நிதி நிறுவனத்தை (*Asian Institute of Finance*) நிறுவின. 

2013-ஆம் ஆண்டில், அந்த இரு அமைப்புகளும் இணைந்து  நிதி அங்கீகார முகமையையும் (*Finance Accreditation Agency*) நிறுவின.

அத்துடன் பங்குச் சந்தை பரிவர்த்தனைகளுக்கு மின்னணு மூலமாக நிதி செலுத்தும் முறையையும் (*Electronic Share Payment*); மற்றும் மின்னணு மூலமாக ஈவுத் தொகை பெறுவதையும் (*e-Dividend*) அந்த இரு அமைப்புகளும் அறிமுகப் படுத்தின.

## மேற்கோள்கள்

## வெளி இணைப்புகள்
* Securities Commission Malaysia official website

பகுப்பு:மலேசிய அரசு‎ 
பகுப்பு:மலேசிய நாடாளுமன்றம்
பகுப்பு:மலேசிய அமைப்புகள்
பகுப்பு:மலேசிய நிறுவனங்கள்
ஓரி விக்புசன்

**ஓரி விக்புசன்** (*Orri Vigfússon*) [பிறப்பு : 10-சூலை-1942 – இறப்பு: 01-சூலை-2017] ஒரு ஐஸ்லாந்திய தொழில்முனைவோர் மற்றும் சுற்றுச்சூழல் ஆர்வலர் ஆவார். "வட அட்லாண்டிக் பெருங்கடலின் இருபுறமும் முன்பு இருந்த ஏராளமான காட்டு சால்மன் மீன்களை மீட்டெடுப்பது" என்பது அவரது குறிக்கோளாக இருந்தது.

2004 ஆம் ஆண்டில் டைம் பத்திரிகை  அவரை "ஐரோப்பிய நடிகர்" என்று அறிவித்தது. 2007 ஆம் ஆண்டு அழிந்து வரும் உயிரினங்களை காப்பாற்றும் முயற்சிகளுக்காக அவருக்கு கோல்டுமேன் சுற்றுச்சூழல் விருது வழங்கப்பட்டது.
  2008 ஆம் ஆண்டில், சமூக தொழில்முனைவோருக்கான  கண்டுபிடிப்பாளர்களுக்கு மூத்த உலகளாவிய உறுப்பினராகத் தேர்ந்தெடுக்கப்பட்டார்.

74 வயதில் நுரையீரல் புற்றுநோயால் ரெய்க்யவிக் என்னும் இடத்தில் 1 ஜூலை 2017 அன்று இறந்தார்.

மார்க் குர்லான்சுகி தனது 2020 ஆம் ஆண்டு  ஓரி விக்புசனின் நினைவாக *சால்மன்* என்ற புத்தகத்தை அர்ப்பணித்தார்.

## மேற்கோள்கள்

பகுப்பு:1942 பிறப்புகள்
பகுப்பு:2017 இறப்புகள்
பகுப்பு:கோல்டுமேன் சுற்றுச்சூழல் விருது பெற்றவர்கள்
கோ. முத்துப்பிள்ளை

**கோ. முத்துப்பிள்ளை** (15 செப்டம்பர் 1919 -  2009) என்பவர் ஒரு தமிழறிஞர், தமிழ் எழுத்தாளர் ஆவார். இவர் அரசுப் பணியில் இருந்து கொண்டே தமிழ்ப்பணி ஆற்றியவர். ஆட்சித் தமிழுக்காக புதிதாக பல சொற்கள் உருவாக்க உழைத்தார்.

## பிறப்பும் வாழ்வும்
இவர் தஞ்சாவூரை அடுத்த மானாங்கோரை என்ற சிற்றூரில் 1901 செப்டம்பர் 15 ஆம் நாள் பிறந்தார். இவரது பெற்றோர் கோபால்சாமி பிள்ளை, கமலாம்பாள் ஆகியோராவர். தஞ்சையில் பள்ளிப் படிப்பை முடித்த இவர் கும்பகோணம் அரசினர் கல்லூரியில் இளங்கலை பட்டம் பெற்றாவர். அரசு பணியாளர்களுக்கான போட்டித் தேர்வு எழுதி முதல் மாணவராக தேற்ச்சிபெற்றார். பின்னர் 1942 இல் சென்னை தலைமைச்செயலகத்தில் இளநிலை உதவியாளாராகப் பணியில் சேர்ந்தார்.

## ஆற்றிய பணிகள்
ஆட்சித் தமிழில் ஆர்வம் கொண்ட இவர் கோப்புகளில் ஆங்கிலத்தில் எழுதும் வழக்கத்தை மாற்றி தமிழில் எழுதுவதும் பழக்கத்தை மேற்கொண்டார். சக பணியாளர்களையும் அவ்வாறு செய்ய ஊக்குவித்தார். அக்காலகட்டத்தில் சென்னை மாநிலத்துக்கு தமிழ்நாடு என்று பெயர் மாற்றவேண்டும் என்று தலைவர்கள் போராடிவந்தனர். ஆனால் அக்கோரிக்கை ஏற்ப்பகடாமல் இருந்துவந்த நிலையில், தான் தலைவராக இருந்த சென்னை மாகாணத் தலைமைச் செயலகப் பணியாளர்கள் மன்றம் என்பதை தமிழ்நாடு அரசு தலைமைச் செயலகப் பணியாளர்கள் மன்றம் என்று  மாற்றினார். இந்தச் செயலுக்காக தலைவர்கள் பலரின் பாராட்டுதலைப் பெற்றார்.  
 
தமிழ்நாடு அரசு முதன்முதலில் தமிழ் வளர்ச்சித்துறையை உருவாக்கியபோது அத்துறையின் முதல் உதவிச் செயலாளராக பொறுப்பேற்றார். 1973 இல் தலைமைச்செயலகத்தில் ‘முத்தமிழ் மன்றம்’ உருவானபோது அதன் தலைவராகப் பொறுப்பேற்று பணியாற்றினார். தமிழ்நாட்டில் நடைப்பெற்ற மூன்று உலகத்தமிழ் மாநாடுகளிலும் இவர் பேராளராகக் கலந்துகொண்டார். இரண்டாம் உலகத்தமிழ் மாநாட்டில் இவர் எழுதிய அரியணையில் அழகு தமிழ் என்ற கட்டுரை இடம்பெற்றது. நீதியரசர் எஸ். மகராசன் தலைமையில் இயங்கிய ஆட்சிமொழி ஆணையத்தில் ஒன்பதாண்டுகள் உறுப்பினராகப் பணியாற்றினார். தஞ்சை தமிழ்ப் பல்கலைக்கழகத்தின் திட்டக்குழு உறுப்பினராகவும் இருந்தவர்.

இவர்  தனது 90 வயதில் காலமானார்.

## விருதுகள்
* ம. கோ. இராமச்சந்திரன் கைகளால் சிறந்த மொழிபெயர்ப்பாளர் விருதைப்பெற்றார். 
* முத்தமிழ் காவலர் கி.ஆ.பெ. விஸ்வநாதம் விருதை முதன்முதலில் (2000) பெற்றார்.

## எழுதிய நூல்கள்
* அரியணையில் அழகு தமிழ் 
* அன்னை மொழியும் ஆட்சித்துறையும்
* ஆட்சி மொழிச்சிந்தனைகள் ஆட்சிமொழி அருஞ்சொற்கள்
* மொழிபெயர்ப்பு வேடிக்கைகள்
* தமிழறிவோம் 
* கவினார்ந்த கலைச்சொற்கள் முத்தமிழ் ஆய்வுமன்ற முழுமணிச் சொற்கள்
* பிறந்து வளரும் பெரிய பணி (வங்கி கலைச் சொல்லாக்கம்)

## படைப்புகள் நாட்டுடமையாக்கல்
6, ஏப்ரல், 2023 அன்று தமிழக அரசால் இவரின் படைப்புகள் நாட்டுடைமை ஆக்கப்பட்டு, இவரின் மரபுரிமையாளர்களுக்கு பத்து இலட்சம் தொகை அறிவிக்கபட்டது.

## மேற்கோள்கள்

பகுப்பு:1919 பிறப்புகள்
பகுப்பு:2018 இறப்புகள்
பகுப்பு:தஞ்சாவூர் மாவட்ட மக்கள்
பகுப்பு:தமிழ் எழுத்தாளர்கள்
பகுப்பு:தமிழறிஞர்கள்
பகுப்பு:நாட்டுடைமை நூல்களின் ஆசிரியர்கள்
தமிழ்த் தேனீ இரா. மோகன்

**தமிழ்த் தேனீ முனைவர் இரா. மோகன்** (1950 - 12, சூன், 2019) என்பவர் ஒரு பேராசிரியர், தமிழறிஞர், தமிழ் எழுத்தாளர், திறனாய்வாளர், சொற்பொழிவாளர், பட்டிமன்ற நடுவர் என பன்முகம் வாய்ந்தவர் ஆவார். இவர் பல்வேறு நூல்களின் தொகுப்பாசிரியராகவும், பதிப்பாசிரியராகவும் பணியாற்றியுள்ளார். பல மாணவர்களுக்கு ஆய்வியல் நிறைஞர், முனைவர் பட்ட ஆய்வுக்கு நெறியாளராக இருந்துள்ளார். 

## தொழில்
இரா. மோகன் மதுரை காமராசர் பல்கலைகழகத்தில் ஒப்பிலக்கியத்துறை தலைவராக இருந்தார். சாகித்ய அகாதமியின் பொதுக்குழு உறுப்பினராகவும் பணியாற்றியுள்ளார். பல்கலைக்கழகத்திலிருந்து பணி ஓய்வுக்குப் பின் மதுரை காமராசர் பல்கலையின் மதிப்புறு பேராசிரியராக பணியாற்றி வந்தார்.  

இவர் பல பட்டிமன்றங்களில் பேச்சாளாராக கலந்துகொண்டுள்ளார். உலக தமிழ் மாநாடு, வட அமெரிக்கத் தமிழ்ச்சங்க மாநாடு உட்படப் பல மாநாடுகள் கருத்தரங்குகளில் சிறப்புரை ஆற்றியுள்ளார்.

## பெற்ற விருதுகள்
*தமிழக அரசின் கி.ஆ.பெ.விஸ்வநாதம் விருது
*மூவேந்தர் இலக்கிய விருது தமிழ்ச்சுடர் விருது
*தமிழ்ப்பணிச் செம்மல்

## இறப்பு
இவர் 2019 ஜுன் மாதம் தனது 69 வது வயதில் மதுரையில் இறந்தார்.

## நூல்கள் நாட்டுடமையாக்கம்
6, ஏப்ரல், 2023 அன்று தமிழக அரசால் இவரின் படைப்புகள் நாட்டுடைமை ஆக்கப்பட்டு, இவரின் மரபுரிமையாளர்களுக்கு பத்து இலட்சம் தொகை அறிவிக்கபட்டது.
 
## எழுதிய நூல்கள் சில
*ஒப்பியல் சிந்தனைகள்
*தொல்காப்பியம் பொருள்திகாரம் 
*இலக்கியச்செல்வம்
*உரை மரபுகள் 
*புதுக்கவிதைத் திறன்
*கணினி யுகத்திற்குத் திருவள்ளுவர்
*சங்க இலக்கிய சால்பு
*குலோத்துங்கம் பண்ணையில் கொய்த கதிர்கள் (தொகுப்பாசிரியர்)

## மேற்கோள்கள்

பகுப்பு:நாட்டுடைமை நூல்களின் ஆசிரியர்கள்
பகுப்பு:1950 பிறப்புகள்
பகுப்பு:2019 இறப்புகள்
பகுப்பு:தமிழறிஞர்கள்
பகுப்பு:தமிழ் எழுத்தாளர்கள்
பகுப்பு:மதுரை மக்கள்
சோம் பிரகாஷ்

**சோம் பிரகாஷ்** (*Som Parkash*) (பிறப்பு:3 ஏப்ரல் 1949) இந்தியாவின் பஞ்சா மாநில பாரதிய ஜனதா கட்சி அரசியல்வாதியும், ஹோசியார்பூர் மக்களவை தொகுதியின் நாடாளுமன்ற உறுப்பினரும், நடப்பு இந்திய வர்த்தகம் & தொழில் அமைச்சகத்தின் இணை அமைச்சரும் ஆவர். இவர் முன்னர் பஞ்சாப் சட்டமன்ற உறுப்பினராக இருந்தவர்.
## மேற்கோள்கள்

பகுப்பு:1949 பிறப்புகள்
பகுப்பு:பஞ்சாப் (இந்தியா)
பகுப்பு:பாரதிய ஜனதா கட்சி அரசியல்வாதிகள்
பகுப்பு:இந்திய அமைச்சர்கள்
பகுப்பு:இந்திய பஞ்சாப் அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:பஞ்சாப் சட்டமன்ற உறுப்பினர்கள்
இராமேஷ்வர் தெலி

**இராமேஷ்வர் தெலி** (*Rameswar Teli*) (பிறப்பு: 14 ஆகஸ்டு 1970), இந்தியாவின் அசாம் மாநில பாரதிய ஜனதா கட்சி அரசியல்வாதியும், 2001 முதல் 2011 முடிய அசாம் முன்னாள் சட்டமன்ற உறுப்பினரும், திப்ருகார் மக்களவை தொகுதியின் நாடாளுமன்ற உறுப்பினரும், 7 சூலை 2021 முதல் இந்தியப் பெட்ரோலியம் மற்றும் இயற்கை எரிவாயு அமைச்சகம் மற்றும்   தொழிலாளர் மற்றும் வேலைவாய்ப்பு அமைச்சகத்தின் நடப்பு இணை அமைச்சரும் ஆவார்.

## மேற்கோள்கள்

பகுப்பு:16வது மக்களவை உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:1970 பிறப்புகள்
பகுப்பு:அசாம் சட்டமன்ற உறுப்பினர்கள்
பகுப்பு:டிப்ருகட் மாவட்டம் 
பகுப்பு:இந்திய அமைச்சர்கள்
பகுப்பு:அசாமைச் சேர்ந்த பாரதிய ஜனதா கட்சி அரசியல்வாதிகள்
சத்திய பால் சிங் பாகேல்

**சத்திய பால் சிங் பாகேல்** (*Satya Pal Singh Baghel*) (பிறப்பு: 21 சூன் 1960) இந்தியாவின் உத்தரப் பிரதேசம் மாநில அரசியல்வாதியும், மே 2019 முதல் சுகாதாரம் மற்றும் குடும்பல நல அமைச்சகத்தின் இணை அமைச்சராக உள்ளார்.
 இவர் பாரதிய ஜனதா கட்சி சார்பாக ஆக்ரா மக்களவை தொகுதியிலிருந்து பதினேழாவது மக்களவை உறுப்பினராக  தேர்வு செய்யட்டார். முன்னர் இவர் சமாஜ்வாதி கட்சி (1998 - 2009) மற்றும் பகுஜன் சமாஜ் கட்சியில் (2009 - 2014) இருந்தார். 
## வகித்த மக்கள் பிரதிநிதித்துவ பதவிகள்
* 1998 - 1999 : நாடாளுமன்ற மக்களவை உறுப்பினர் (ஜலேஷ்வர் மக்களவை தொகுதி), சமாஜ்வாதி கட்சி 
* 1999 - 2004 :நாடாளுமன்ற மக்களவை உறுப்பினர் (ஜலேஷ்வர் மக்களவை தொகுதி),  சமாஜ்வாதி கட்சி 
* 2004 - 2009 : நாடாளுமன்ற மக்களவை உறுப்பினர் (ஜலேஷ்வர் மக்களவை தொகுதி),சமாஜ்வாதி கட்சி  
* 2010 - 2014 : நாடாளுமன்ற மாநிலங்களவை உறுப்பினர், உத்தரப் பிரதேசம், பகுஜன் சமாஜ் கட்சி  
* 2017 - 2019 : உத்தரப் பிரதேச சட்டமன்ற உறுப்பினர், துண்டுலா சட்டமன்ற தொகுதி, பாரதிய ஜனதா கட்சி 
* 2017 - 2019 : கால்நடை, மீன் வள அமைச்சர், அமைச்சர், உத்தரப் பிரதேச அரசு, பாரதிய ஜனதா கட்சி 
* 2019– தற்போது வரை : நாடாளுமன்ற உறுப்பினர், ஆக்ரா மக்களவை தொகுதி, பாரதிய ஜனதா கட்சி 
* 2021–18 மே 2023  : இணை அமைச்சர், மத்திய சட்டம் மற்றும் நீதி அமைச்சகம்

## மேற்கோள்கள்

பகுப்பு:உத்தரப் பிரதேச அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:மாநிலங்களவை உறுப்பினர்கள்
பகுப்பு:இந்திய அமைச்சர்கள்
பகுப்பு:உத்தரப் பிரதேச நபர்கள்
பகுப்பு:18ஆவது மக்களவை உறுப்பினர்கள்
கிருஷண் பால்

**கிருஷண் லால்** (*'Krishan Pal Gurjar*) (பிறப்பு: 4 பிப்ரவரி 1957) இந்தியாவின் அரியானா மாநில அரசியல்வாதியும், பாரதிய ஜனதா கட்சி பரிதாபாத்  மக்களவை தொகுதியின் நாடாளுமன்ற மக்களவை உறுப்பினரும்,  7 சூலை 2021 முதல் நடப்பு மின்சக்தி, நிலக்கரி மற்றும் புதுப்பிக்கத்தக்க ஆற்றல் அமைச்சகம் மற்றும் கனரகத் தொழில் அமைச்சகத்தின் இணை அமைச்சரும் ஆவர்.

## மேற்கோள்கள்

## வெளி இணைப்புகள்

பகுப்பு:17வது நாடாளுமன்ற உறுப்பினர்கள்
பகுப்பு:அரியானா அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இந்திய அமைச்சர்கள்
இராஜீவ் சந்திரசேகர்

**இராஜீவ் சந்திரசேகர்** (*Rajeev Chandrasekhar*) (பிறப்பு: 31 மே 1964) குஜராத் மாநில பாரதிய ஜனதா கட்சி அரசியல்வாதியும், மாநிலங்களவை உறுப்பினரும், நடப்பு திறன் மேம்பாடு மற்றும் தொழில்முனைவோர் அமைச்சகம் மற்றும் மின்னணு மற்றும் தகவல் தொழில்நுட்ப அமைச்சகத்தின்  இணை அமைச்சரும் ஆவார்.மேலும் இவர் பாரதிய ஜனதா கட்சியின் தேசிய செய்தி தொடர்பாளராகவும் உள்ளார்.

## மேற்கோள்கள்

## புற இணைப்புகள்
*
*Profile on Rajya Sabha website
*Twitter handle

பகுப்பு:மாநிலங்களவை உறுப்பினர்கள்
பகுப்பு:கேரளத்தைச் சேர்ந்த பாரதிய ஜனதா கட்சி அரசியல்வாதிகள்

பகுப்பு:இந்திய அமைச்சர்கள்
பகுப்பு:இந்திய கோடீசுவரர்கள்
ஜோதி லட்சுமி (2015 திரைப்படம்)

**ஜோதி லட்சுமி** என்பது 2015 ஆம் ஆண்டு வெளிவந்த இந்திய தெலுங்கு மொழி நாடகத் திரைப்படமாகும். ஸ்ரீ சுப ஸ்வேதா ஃபிலிம்ஸ் மற்றும் சி.கே எண்டர்டெயின்மெண்ட்ஸ் ஆகிய நிறுவனங்கள்  தயாரித்தன. இப்படத்தை பூரி ஜெகன்நாத் எழுதி இயக்கியிருந்தார். சார்மி கவுர், சத்யதேவ் ஆகியோர் முக்கிய கதாபாத்திரங்களில் நடித்திருக்கின்றனர்.

## நடிகர்கள்

* சார்மி கவுர் (நடிகை) - ஜோதி லட்சுமி
* சத்யதேவ் - சத்யா
* பிரம்மானந்தம் -கமலாகர் 
* அஜிஸ் நாசர் -பாண்டு
* அஜய் கோஸ் -நாராயண் பட்வாரி
* மௌரியானி
* உத்தேஜ்
* அபூர்வா சீனிவாசன் - ஸ்ரவாணி
* சப்தகிரி
* சம்பூனேஷ் பாபு - சிறப்புத் தோற்றம்
* சத்யம் ராஜேஷ்
* கிருஷ்ணுடு
* தன்ராஜ்
* காதம்பரி கிரண்
* சந்தீப் மாதவ் - சாண்டி
* ஏஞ்சலா கிறிஸ்லின்ஸ்கி - நடன மங்கை 

8 மார்ச் 2015 இல் சர்வதேச மகளிர் தினத்தில் இப்படத்தின் முதல் சுவரொட்டி விளம்பரம் வெளியிடப்பட்டது.

## ஆதாரங்கள்

## வெளி இணைப்புகள்
* 

பகுப்பு:2015 தெலுங்குத் திரைப்படங்கள்
பகுப்பு:இந்தியப் புதினங்களை அடிப்படையாகக் கொண்ட திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
லூசிபர்

கிறிஸ்வத சமயத்தில் சாத்தானின் மற்றொரு பெயர் **லூசிஃபர்**. ஏனென்றால் பழைய ஏற்பாட்டின் ஏசாயா புத்தகத்தில் உள்ள ஒரு பகுதியை மக்கள் ஒரு குறிப்பிட்ட வழியில் விளக்குகிறார்கள். லூசிஃபர் என்பது இலத்தீன் மொழிச் சொல்லாகும். இது லக்ஸ்-லூசிஸ் (ஒளி) மற்றும் ஃபெர்ரே (கொண்டு வர) ஆகிய இரண்டு பகுதிகளால் ஆனது. இலத்தீன் வல்கேட்டில் லூசிஃபர் பற்றிய இரண்டு குறிப்புகள் உள்ளது. ஒன்று விடியற்காலையில் தோன்றும் வெள்ளிக் கோளான (வீனஸ்) விடியற்காலை நட்சத்திரத்தைக் குறிக்கப் பயன்படுகிறது. இரண்டு பேதுரு 1:19இல் ஒருமுறை கிரேக்கச் சொல்லான "Φωσφόρος" (பாஸ்போரோஸ்), "ஒளியைக் கொண்டுவருபவன்" என்பதன் அதே நேரடிப் பொருளைக் கொண்டுள்ளது. "லூசிஃபர்" என்ற சொல் இலத்தீன் மொழியில் உள்ளது; மற்றும் ஏசாயா புத்தகத்தில் 14:12இல் லூசிஃபரை "காலை நட்சத்திரம்" என்றுக் குறித்துள்ளது.

## காலை நட்சத்திரத்தின் இலத்தீன் பெயர்
ஹெஸ்பெரஸ் மற்றும் பாஸ்பரஸுடன் சந்திரத் தெய்வமான செலீனின் 2ஆம் நூற்றாண்டு சிற்பம்: தொடர்புடைய லத்தீன் பெயர்கள் லூனா, வெஸ்பர் மற்றும் லூசிஃபர்.
லூசிஃபர் என்பது "காலை நட்சத்திரம்" என்பதற்கான இலத்தீன் பெயர்[1], இது *மார்கஸ் டெரென்டியஸ் வர்ரோ* (கிமு 116-27), சிசெரோ (கிமு 106-43) மற்றும் பிற ஆரம்ப இலத்தீன் எழுத்தாளர்களின் படைப்புகளில் காணப்படுவது போல், உரைநடை மற்றும் கவிதை இரண்டிலும் உள்ளது.

## விவிலியத்தின் பிசாசு பாத்திரமாக லூசிபர்
லூசிபர் கிறிஸ்தவ மதத்தில் தீமையின் அடையாளமாகப் பார்க்கப்படுகிறது. லூசிஃபர் ஒரு தேவதையாக இருந்தபோது, சாத்தானை அல்லது பிசாசைக் குறிப்பிடுவதாக சிலரால் நம்பப்பட்டது.   ஆனால் அது இலத்தீன் மொழியில் 'ஒளியைக் கொண்டுவருபவர்' என்று குறிப்பிட்டுள்ளது. லூசிஃபர் என்ற சொல இலத்தீன் மொழியில் "காலை நட்சத்திரம்", வீனஸ் கோள் என்று பொருள்பட பயன்படுத்தப்பட்டது. மேலும் இந்த லூசிஃபர் எனும் சொல் ஏசாயா நூலின் இலத்தீன் பதிப்பில் பயன்படுத்தப்பட்டது.

## இதனையும் காண்க
* சாத்தான்
* சாத்தானிய இயக்கம்
* சாத்தானின் திருச்சபை
* சாத்தானிய பைபிள்
* அன்டன் லாவே
* சாத்தானியக் கோயில்

## மேற்கோள்கள்

பகுப்பு:யூத தொன்மவியல்
பகுப்பு:சாத்தானியம்
பகுப்பு:கிறிஸ்தவம்
சதாசிவ் ஐயர்

**சதாசிவ் ஐயர்** (பிறப்பு 29 டிசம்பர் 1972) ஒரு இந்திய முன்னாள் முதல் தர துடுப்பாட்ட வீரர் ஆவார். அவர் இப்போது நடுவராக உள்ளார். 2015-16 பருவகாலத்தில் ரஞ்சிக் கோப்பைப் போட்டிகளில் நடுவராகக் கடமையாற்றினார்.

## மேற்கோள்கள்


பகுப்பு:இந்தியத் துடுப்பாட்ட நடுவர்கள்
பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1972 பிறப்புகள்
சாய் சுதர்சன்

**சாய் சுதர்சன்** என்கிற **பரத்வாஜ் சாய் சுதர்சன்** (பிறப்பு: 15 அக்டோபர் 2001) ஓர் இந்தியத் துடுப்பாட்ட வீரர். தமிழ்நாடு பிரீமியர் லீக்கில் விளையாடியுள்ளார். இவர் உள்நாட்டுத் துடுப்பாட்டத்தில் தமிழ்நாட்டிற்காகவும், இந்தியன் பிரீமியர் லீக்கில் குஜராத் டைட்டன்ஸ் அணிக்காகவும் விளையாடுகிறார்.

## உள்ளூர்ப் போட்டிகள்
2019/20-இல் பாளையம்பட்டி ராஜா கிண்ணப் போட்டிகளில், 52.92 சராசரியில் 635 ஓட்டங்களுடன் ஆழ்வார்பேட்டை துடுப்பாட்டக் கழகத்தின் முன்னணி ஆட்டக்காரராக இருந்தார். இவர் 2021-22-இல்  சையத் முஷ்டாக் அலி கோப்பையில் தமிழ்நாட்டிற்காக 4 நவம்பர் 2021 அன்று, தனது முதலாவது இருபது20 போட்டியில் களம் கண்டார். 2021-22 விஜய் ஹசாரே கோப்பையில் தமிழ்நாட்டிற்காக 8 டிசம்பர் 2021 அன்று பட்டியல் அ துடுப்பாட்டப் போட்டியில் அறிமுகமானார்.

## ஐபிஎல்
பிப்ரவரி 2022-இல், 2022 இந்தியன் பிரீமியர் லீக் (ஐபிஎல்) போட்டிக்கான ஏலத்தில் குஜராத் டைட்டன்ஸால் வாங்கப்பட்டார். தமிழ்நாடு பிரீமியர் லீக்கில் சுதர்சன் காட்டிய ஆட்டத்திறன், ஐபிஎல் அணியில் இவரைத் தேர்ந்தெடுக்க வழிவகுத்தது.

ஏப்ரல் 2022-இல், விஜய் சங்கர் காயம் காரணமாக போட்டியில் இருந்து வெளியேறிய பிறகு, சுதர்சன் தனது முதல்  ஐபிஎல் போட்டியில் விளையாடினார். சுதர்சனின் தந்தை டாக்காவில் நடந்த தெற்காசிய விளையாட்டுப் போட்டியில் இந்தியாவின் சார்பாகப் பங்கேற்ற ஒரு தடகள வீரர். இவரின் தாயார் மாநில அளவிலான கைப்பந்து வீராங்கனையாக இருந்தார்.

2023 ஆம் ஆண்டில் நடைபெற்ற தொடரில்  51.71 எனும் சராசரியில் 362 ஓட்டங்களை எடுத்தார். சென்னை அணிக்கு எதிரான போட்டியில் 96 ஓட்டங்கள் எடுத்த போதிலும் அந்தப் போட்டியில் குசராத் அணி தோல்வியடைந்தது. 2023 கவுண்டி வாகையாளர் தொடருக்காக சர்ரே அணியில் விளையாட ஒப்பந்தமானார்.

2024 இந்தியன் பிரீமியர் லீக் போட்டிகளி, சுதர்சன் தனது குஜராத் டைட்டன்ஸ் அணிக்காக அதிக ஓட்டங்கள் எடுத்த வீரராக 47.90 சராசரியுடன் 527 ஓட்டங்கள் எடுத்தார். 59வது போட்டியில் சென்னை சூப்பர் கிங்ஸ் அணிக்கு எதிராக ஒரு சதம் அடித்தது இவரது குறிப்பிடத்தக்க விளையாட்டு ஆகும். அதில் இவர் 5 முறை 4 ஓட்டங்களையும் மற்றும் 7 முறை 6 ஓட்டங்களையும் அடித்தார். ஜூலை 2024 இல் ஜிம்பாப்வேக்கு எதிராக விளையாடி பன்னாட்டு இருபது20 போட்டிகளில் அறிமுகமானர்.

2025 இந்தியன் பிரீமியர் லீக் போட்டிகளில் இவர் தற்போது 55வது போட்டியில் அதிக ஓட்டங்கள் எடுத்தவர்களில் ஒருவராக உள்ளார். இதில் ராயல் சேலஞ்சர்ஸ் பெங்களூருக்கு எதிராக 50.04 சராசரியுடன் 505 ஓட்டங்கள் எடுத்துள்ளார்.

## மேற்கோள்கள்

பகுப்பு:தமிழ்நாடு துடுப்பாட்டக்காரர்கள்
பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:2001 பிறப்புகள்
சாத்தானியக் கோயில்

**சாத்தானியக் கோயில்**, சாத்தானிய இயக்கத்தின் ஒரு இறையியல் அல்லாத அமைப்பாகும்.  ஐக்கிய அமெரிக்கா  கனடா, ஆத்திரேலியா, பின்லாந்து, ஜெர்மனி மற்றும் ஐக்கிய இராச்சியம்  ஆகிய நாடுகளில் சாத்தானிய திருச்சபைகளைக் கொண்டுள்ளது.  

லூசியன் கிரீவ்ஸ் மற்றும் மால்கம் ஜாரி ஆகியோரால் இணைந்து இக்கோயில் 2012ஆம் ஆண்டில் மாசச்சூசெட்ஸ் மாகாணத்தின் சேலம் நகரத்தில்  நிறுவப்பட்டது.  இந்த அமைப்பு சமத்துவம், சமூக நீதி மற்றும் திருச்சபை மற்றும் மாநிலங்களை பிரிப்பதை ஊக்குவிக்க சாத்தானிய உருவங்களைப் பயன்படுத்துகிறது. அவர்களின் பணிக்கு ஆதரவாக அனைத்து மக்களிடையே "பரோபகாரம் மற்றும் பச்சாதாபத்தை ஊக்குவிக்கிறது.  சாத்தானியக் கோயில் நையாண்டி, நாடகத் தந்திரங்கள், நகைச்சுவை மற்றும் சட்டப்பூர்வ நடவடிக்கைகளை அவர்களின் பொதுப் பிரச்சாரங்களில் "கவனத்தை உருவாக்கவும், அச்சங்கள் மற்றும் உணர்வுகளை மறுமதிப்பீடு செய்ய மக்களைத் தூண்டுகிறது"  மத பாசாங்குத்தனம் மற்றும் மத சுதந்திரத்தின் மீதான அத்துமீறலே சாத்தானியக் கோயிலின் பிறப்பிடம் ஆகும்.

சாத்தானிய கோவில் ஒரு இயற்கைக்கு அப்பாற்பட்ட சாத்தானை நம்பவில்லை; அதற்கு பதிலாக அது இலக்கியச் சாத்தானை ஒரு உருவகமாக பயன்படுத்தி நடைமுறை சந்தேகம், பகுத்தறிவு பரஸ்பரம், தனிப்பட்ட சுயாட்சி மற்றும் ஆர்வத்தை ஊக்குவிக்கிறது. சாத்தான் தன்னிச்சையான அதிகாரம் மற்றும் சமூக நெறிமுறைகளுக்கு எதிரான "நித்திய கலகக்காரனை" குறிக்கும் அடையாளமாக இவ்வாறு பயன்படுத்தப்படுகிறது. 
 
சாத்தானைப் பின்பற்றுபவர்கள் பொதுவாக தங்கள் மதத்தை "சாத்தானியம்" அல்லது "நவீன சாத்தானியம்" என்று குறிப்பிடுகின்றனர். மற்றவர்கள் சாத்தானிய மதத்தை இரக்க சாத்தானியம் அல்லது ஏழு கோட்பாடு சாத்தானியம் என்று குறிப்பிடுகின்றனர்.

## இதனையும் காண்க
* சாத்தான்
* சாத்தானிய இயக்கம்
* சாத்தானின் திருச்சபை
* லூசிபர்
* சாத்தானிய பைபிள்
* அன்டன் லாவே

## மேற்கோள்கள்

## வெளி இணைப்புகள்
*சாத்தான் கோயிலின் இணையதளம்
* சாத்தான் திருச்சபையின் இணையதளம்
பகுப்பு:இறைமறுப்பு
சாத்தானியம்
பகுப்பு:சமயமின்மை
தபன் சர்மா

**தபன் சர்மா** (பிறப்பு 24 மே 1975) ஒரு இந்திய கிரிக்கெட் நடுவர் . ரஞ்சிக் கோப்பைப் போட்டிகளில் அவர் நடுவராகக் கடமையாற்றியுள்ளார். 2021 இந்தியன் பிரீமியர் லீக்கில் சென்னை சூப்பர் கிங்ஸ் மற்றும் கொல்கத்தா நைட் ரைடர்ஸ் அணிகளுக்கு இடையேயான குழு போட்டியில் முதல் முறையாகக் கள நடுவராகக் கடமையாற்றினார்.

## மேற்கோள்கள்


பகுப்பு:இந்தியத் துடுப்பாட்ட நடுவர்கள்
பகுப்பு:வாழும் மக்கள்
பகுப்பு:1975 பிறப்புகள்
பிரிம்லா

[thumb|பிரிம்லா அணிந்த [அல்சீரியா பெண்ணின் ஓவியம்]]
**பிரிம்லா** (*Frimla*) என்பது 19 ஆம் நூற்றாண்டில் அல்சீரியா நாட்டில் உருவான ஒரு கை இல்லாத ஆடையான வெட்டப்பட்ட பெண்கள் அணியும் இடுப்பளவுச் சட்டை ஆகும். இது அல்சீரியா நாட்டின் மற்றொரு உடையான கிளிலாவின் மாறுபாடு ஆகும்.

பிரிம்லா அல்சீரியாவில் பிரான்சிய மொழி இருப்புக்கு முன்பே தெளிவாக வளர்ந்ததாகக் கூறப்படுகிறது.மார்பளவுக்கு கீழே இறங்குவது தங்க நூல்கள் மற்றும் பெரிய டிரிம்மிங்சு பொத்தான்களைக் கொண்டுள்ளது. 

## மேற்கோள்கள்

பகுப்பு:உடைகள்
பகுப்பு:உடை தொடர்பான குறுங்கட்டுரைகள்
மலேசிய தொடர்புதுறை பல்லூடக ஆணையம்

**மலேசிய தொடர்புதுறை பல்லூடக ஆணையம்** (மலாய்: *Suruhanjaya Komunikasi Multimedia Malaysia* (**SKMM**); ஆங்கிலம்: *Malaysian Communications Multimedia Commission*) (**MCMC**); என்பது மலேசியாவின் தொடர்பு துறை; பல்லூடகத் துறை; மற்றும் இலக்கவியல் துறை (*Communications and Multimedia Industry*) ஆகியவற்றின் விவகாரங்களை ஒழுங்குபடுத்தும் மலேசிய நடுவண் அரசு சார்ந்த சட்டப்பூர்வ ஆணையம் (*Malaysian Statutory Body*) ஆகும். 

மலேசிய தொடர்பு துறை மற்றும் பல்லூடக ஆணையச் சட்டம் 1998 (*Malaysian Communications and Multimedia Commission Act 1998*); தொடர்பு துறை பல்லூடகச் சட்டம் 1998 (*Communications and Multimedia Act 1998*); மற்றும் உத்திசார் வர்த்தகச் சட்டம் 2010 (*Strategic Trade Act 2010*) ஆகிய சட்டங்கள் வழங்கிய அதிகாரங்களின் கீழ் இந்த ஆணையம் இயங்கி வருகிறது.   

## பொது

பொதுவாக தகவல் தொடர்பு மற்றும் பல்லூடக துறைகளுக்கான அரசாங்கத்தின் தேசியக் கொள்கையின் நோக்கங்களைச் செயல்படுத்துவதும்; மேம்படுத்துவதும் மலேசிய தொடர்புதுறை பல்லூடக ஆணையத்தின் பொறுப்பு ஆகும். 

அத்துடன், தொலைத்தொடர்பு மற்றும் ஒளிபரப்புத் தொழில்கள் (*Telecommunications and Broadcasting Industries*) மற்றும் இணையச் செயல்பாடுகளுக்கான புதிய ஒழுங்குமுறை கட்டமைப்பை (*New Regulatory Framework*) மேற்பார்வையிடும் பொறுப்பையும் மலேசிய தொடர்புதுறை பல்லூடக ஆணையம் கொண்டுள்ளது.

### அஞ்சல் சேவைகள் சட்டம் 1991

2001-ஆம் ஆண்டில், மலேசிய தொடர்புதுறை பல்லூடக ஆணையத்தின் பங்கு விரிவாக்கப்பட்டது. அஞ்சல் சேவைகள் சட்டம் 1991-இன் (*Postal Services Act 1991*) கீழ் வழங்கப்பட்ட அதிகாரத்தின் கீழ் அஞ்சல் சேவைத் துறையை மேற்பார்வையிடுவது அதில் அடங்கும்; மற்றும் இலக்கவியல் சட்டம் 1997-இன் (*Digital Signature Act 1997*) கீழ் உரிமம் வழங்குவதும் அடங்கும்.

## மேற்கோள்கள்

## மேலும் காண்க
* மலேசிய அரசாங்கம்
* மலேசிய அரசியலமைப்பு

## வெளி இணைப்புகள்
* 
* Official website 

பகுப்பு:மலேசிய அரசு‎ 
பகுப்பு:மலேசிய நாடாளுமன்றம்
பகுப்பு:மலேசிய அமைப்புகள்
பகுப்பு:மலேசிய நிறுவனங்கள்
புர்டா

**புர்டா** (*Bhurta*) அல்லது **வோர்தா** (*Vorta*), **போர்தா** (*Bhorta*) , **பர்தா** (*Bharta*) அல்லது **சோக்கா** (*Sokka*)  என்பது இந்திய துணைக்கண்டத்தின் உணவு வகைகளில் பிசைந்த காய்கறிகளின் லேசாக வறுத்த கலவையாகும்.

இந்த உணவின் சில மாறுபாடுகள் கத்தரிக்காய் புர்டா மற்றும் உருளைக்கிழங்கு புர்டா ஆகும்.

## சொற்பிறப்பியல்
**'புர்டா*** என்ற சொல் [[சமசுகிருதம்]] வார்த்தைகளான *பிருசு* (भृज) மற்றும் *புருக்தா'' (भृक्त ) ஆகியவற்றிலிருந்து பெறப்பட்டது. வறுக்கப்பட்ட அல்லது வறுத்த ஒன்று ஆகும். எனவே "புர்டா" என்பது வறுத்த அல்லது வேகவைத்த அல்லது வறுத்த காய்கறிகளிலிருந்து தயாரிக்கப்படும் காரமான கலவை ஆகும்.

## தேவையான பொருட்கள்
புர்டா செய்முறைகள் பிராந்தியம் மற்றும் பயன்படுத்தப்படும் காய்கறிகள் ஆகியவற்றைப் பொறுத்து மாறுபடும். பொதுவாக பயன்படுத்தப்படும் பொருட்கள் பின்வருமாறு:
*உருளைக்கிழங்கு, கத்தரிக்காய், அல்லது பாகற்காய் போன்ற ஒரு காய்கறி
*தக்காளி அல்லது வெங்காயம்
*சமையல் முறை (கலவை மசாலா)

## கலை காட்சி கூடம்

Nona ilish vorta.jpg|உப்பு மீன் புர்டா
Meshed potato (alu bharta).jpg|பிசைந்த உருளைக்கிழங்கு புர்டா
Shutki vorta 2.jpg|உலர் மீன் புர்டா
Morich vorta.jpg|சிவப்பு மிளகு புர்டா


=மேற்கோள்கள்==

பகுப்பு:இந்திய உணவுகள்
பகுப்பு:பீகாரி உணவுகள்
இனிப்பு பயிர்கள்

**இனிப்பு பயிர்கள்** (*Dessert Crops*) என்பது அன்றாட நுகர்வில் பயன்படுத்தப்படாத அல்லது வரலாற்று ரீதியாக இல்லாத பயிர்கள் அல்லது தாவரங்களின் வகைகள் என வரையறுக்கப்படுகிறது. அவை "இனிப்புக்காகப்"  பயன்படுத்தப்படுகின்றன. இப்பயிர் சிறப்பு சந்தர்ப்பங்களில், உயரடுக்கின் பயன்பாட்டிற்காக அல்லது வாழ்வாதாரத்தை விட மகிழ்ச்சிக்காக ஒரு தளர்வான வரையறையாகும்.

கடந்த காலத்தில் இத்தகைய பயிர்களின் சில எடுத்துக்காட்டுகள் காபி, சர்க்கரை, தேநீர், புகையிலை மற்றும் கோகோ பீன்சு ஆகும். நவீன காலத்தில் இந்தப் பயிர்கள் அன்றாடப் பொருட்களில் அதிகம் இருந்தாலும், சில நூற்றாண்டுகளுக்கு முன்பு இவை அப்படி இல்லை. அவை களியாட்டங்களாகவும், "பாவ" இன்பங்களாகவும் அல்லது பிசாசின் கருவிகளாகவும் கருதப்பட்டன.

## மேற்கோள்கள்

பகுப்பு:பயிர்கள்
மாகிம் அல்வா

**மாகிம் அல்வா** (Mahim Halwa) என்பது இந்திய நாட்டின் மும்பை மாநிலத்தின் மாகிம் என்ற பகுதியில் பெயரிடப்பட்ட இனிப்பு அல்வா ஆகும். இது **[[பனி|பனிக்கட்டி]] [[அல்வா]]** என்றும் அழைக்கப்படுகிறது. மாகிம் பகுதியில் இருந்து தின்பண்டம்  தயாரிப்பாளர்களான சோசி புத்தகாக்கா என்ற நிறுவனத்தால் உருவாக்கப்பட்டது என்பதால் இப்பெயரிடப்பட்டது. இது மும்பை நகரின் பிரபலமான ஒரு சிறப்பு உணவு ஆகும். இது "இனிப்பு மாவின் மெல்லிய அடுக்குகளின் தனித்தன்மை வாய்ந்த தின்பண்டமாக சிறிய சதுரங்களில் அழுத்தப்பட்டு, கொழுப்பு தடவிய காகிதத் தாள்களால் பிரிக்கப்பட்டது என்று விவரிக்கப்பட்டுள்ளது. 2010 ஆம் ஆண்டின் ஒரு செய்தியானது இனிப்புக்கான புவியியல் சார்ந்த குறியீட்டின் பதிவைப் பெறுவதற்கான முயற்சிகளைப் புகாரளித்தது.

## மேலும் பார்க்கவும்
* அல்வா

## மேற்கோள்கள்

பகுப்பு:மும்பை பண்பாடு
பகுப்பு:சிற்றுண்டி உணவுகள்
செல்வகணபதி

* இரா. செல்வக்கணபதி (1940 - 2016)- தமிழறிஞர்
* சண்முக. செல்வகணபதி - தமிழறிஞர்
* பொன். செல்வகணபதி - எழுத்தாளர்
* எஸ். செல்வகணபதி - பாஜக அரசியல்வாதி
* டி. எம். செல்வகணபதி - முன்னாள் அதிமுக, திமுக அரசியல்வாதி
மலேசிய சுங்கத் துறை

**மலேசிய சுங்கத் துறை** அல்லது **அரச மலேசிய சுங்கத் துறை** (மலாய்: *Jabatan Kastam Diraja Malaysia* (**JKDM**); ஆங்கிலம்: *Royal Malaysian Customs Department*; (**RMC**); சீனம்: 马来西亚皇家关税局) என்பது மலேசிய நிதி அமைச்சின் கீழ் இயங்கும் ஓர் அரசு துறை அமைப்பாகும்.

மலேசிய நாட்டில் வரி வசூலிக்கப் படுவதில் (*Indirect Tax Collector*) முக்கிய அமைப்பாகச் செயல்படுகிறது. அத்துடன் வரிகள் தொடர்பான வணிகச் சட்டங்களை அமல்படுத்துவதிலும் (*Enforcing Trade Laws*); அந்தச் சட்டங்களைச் செயல் படுத்துவதிலும்; தலையாயத் துறையாக விளங்குகிறது. 

## வரலாறு

மலாக்கா சுல்தானகம் (*Malacca Sultanate*) மற்றும் ஜொகூர்-ரியாவ் சுல்தானகம் (*Johor Riau Sultanate*) ஆகிய சுல்தானகங்கள் உச்சக் கட்டத்தில் இருந்த போதே மலாயாவில் வரி நிர்வாக அமைப்பும் இருந்தது. மலாக்கா சுல்தானகத்தின் காலத்தில், வெளிநாட்டு மற்றும் உள்ளூர் வணிகர்களை உள்ளடக்கிய வரிச் சட்டங்களுடன்; கடல் துறைமுகச் சட்டங்களும் (*Maritime and Harbour Laws*) இருந்தன.

அந்தக் காலக் கட்டத்தில் வரி வசூலிப்பதும் மற்றும் அனைத்து வரி தொடர்பான விசயங்களுக்கும் கருவூலத் தலைவர் (*Penghulu Bendahari*) பொறுப்பு வகித்தார்.

### தலைமை இயக்குநர்

அரச மலேசிய சுங்கத் துறையின் உயர் நிர்வாகமானது சுங்கத் தலைமை இயக்குநரால் (*Director General of Customs*) வழிநடத்தப் படுகிறது. அவருக்கு 3 துணைத் தலைமை இயக்குநர்கள் உதவுகிறார்கள்.

* துணைத் தலைமை இயக்குநர் - அமலாக்கப் பிரிவு
** (*Deputy Director General of Customs Enforcement Division*)

* துணைத் தலைமை இயக்குநர் - உள்நாட்டு வரி பிரிவு
** (*Deputy Director General of Customs /Inland Tax Division*)

* துணை முதன்மை இயக்குநர் - மேலாண்மை பிரிவு
** (*Deputy Chief Director of Customs Management Division*)

### துறைப் பிரிவுகள்
* அமலாக்கப் பிரிவு
** (*Enforcement Division*) 

* உள்நாட்டு வரிப் பிரிவு
** (*Inland Tax Division*) 

* தகவிணக்கப் பிரிவு 
** (*Compliance Division*)

* சுங்கப் பிரிவு
** (*Customs Division*)

* தொழில்நுட்பப் பிரிவு
** (*Technical Services Division*)

## பொறுப்புகள்

* இறக்குமதி வரி, ஏற்றுமதி வரி, கலால் வரி, விற்பனை வரி, சேவை வரி, அசாதாரண இலாப வரி, வாகனங்கள் வரி, புறப்பாடு வரி, வருவாய் இல்லா வரி, மாநிலங்களின் வருவாய், அறக்கட்டளை வரி, சுற்றுலா வரி ஆகியவற்றை உள்ளடக்கிய வரி மற்றும் சுங்க வரி வடிவிலான வருவாயைச் சேகரிப்பது;

* தொழில்துறை மற்றும் வணிகத் துறைகளுக்கு ஊக்குவிப்பு வழங்குதல்; மற்றும் வர்த்தக வசதிகளை வழங்குதல்; இவை வருவாய் ஈட்டுவதை நோக்கமாகக் கொண்டவை;

* சட்டங்கள் மற்றும் ஒழுங்குமுறைகளை அமல்படுத்துதல்

## மேற்கோள்கள்

## மேலும் காண்க
* மலேசிய அரசாங்கம்
* மலேசிய அரசியலமைப்பு

## வெளி இணைப்புகள்
* Royal Malaysian Customs (RMC)
* Royal Malaysian Customs Academy (AKMAL) 
* World Customs Organization (WCO)

பகுப்பு:மலேசிய அரசு‎ 
பகுப்பு:மலேசிய நாடாளுமன்றம்
பகுப்பு:மலேசிய அமைப்புகள்
பகுப்பு:மலேசிய நிறுவனங்கள்
பகுப்பு:மலேசியாவில் சட்டம்
பினாங்கு கர்னி கடற்கரை பூங்கா

**பினாங்கு கர்னி கடற்கரை பூங்கா** (மலாய்: *Taman Pinggir Gurney*; ஆங்கிலம்: *Gurney Seafront Park*) என்பது மலேசியா, பினாங்கு, ஜார்ஜ் டவுன், பினாங்கு கர்னி டிரைவ் புறநகர்ப்பகுதியில் உள்ள ஒரு கடற்கரைப் பூங்கா ஆகும். இந்த இடம் அப்போதைய ஜார்ஜ் டவுன், பினாங்கு கர்னி டிரைவ் பகுதியில் இருந்து  கடற்கரைப் பூங்கா அமைப்பதற்காக மீட்கப்பட்டது. 

பினாங்கிற்கான நீர்முனை இலக்கு எனும் தூரநோக்குப் பார்வையில் அமைக்கப்பட்ட இந்தக் கடற்கரைப் பூங்காவின் ஒரு பகுதி, 2024-இல் பொதுமக்களின் பார்வைக்குக்கு திறக்கப்பட்டது. தற்போது இந்தப் பூங்காவின் கட்டுமானம் நிறைவு பெறாத நிலையில் உள்ளது.

## பொது
பினாங்கு கர்னி கடற்கரை பூங்காவை உருவாக்கும் திட்டம் 2025-ஆம் ஆண்டுக்குள் நிறைவுபெறும் என எதிர்பார்க்கப்படுகிறது. 24.28-எக்டேர் (0.2428 கிமீ2) பரப்பளவில் இந்தப் பூங்கா உருவாக்கப்படுகிறது. இந்தப் பூங்காவிற்குள் ஒரு கடற்கரை முகப்பு, ஒரு கடற்கரை தோப்பு, ஒரு நீர்த் தோட்டம் மற்றும் ஒரு பொழுதுபோக்குப் பகுதி என நான்கு தனித்துவமான மண்டலங்கள் அமைக்கப்படும் என அறியப்படுகிறது.

## மேலும் காண்க

* பினாங்கு தீவு
* பினாங்கு நீரிணை
* வடகிழக்கு பினாங்கு தீவு மாவட்டம்
* பினாங்கு தீவு மாநகராட்சி
* மலேசியாவின் பிரபலமான சுற்றுலா இடங்கள்

## மேற்கோள்கள்

## வெளி இணைப்புகள்

பகுப்பு:பினாங்கு
தால்சா

**தால்சா** (*Dalcha*), இந்திய நாட்டின் தெலுங்கானா மாநிலத்தின் தலைநகரான ஐதராபாத்தில் இருந்து உருவான இந்திய பருப்பு சார்ந்த குழம்பு ஆகும். 

முதன்மையான பொருட்கள் பருப்பு அல்லது சில சமயங்களில் துவரம் பருப்பு ஆக இருக்கலாம். காய்கறிகள் அல்லது இறைச்சிகள், கோழி அல்லது ஆட்டிறைச்சி இரண்டும் கூட சேர்க்கப்படலாம். எனவே ஆட்டிறைச்சி சேர்த்தால் அது மட்டன் தால்சா என்று அழைக்கப்படுகிறது. ஒரு தால்சாவின் மற்றொரு முக்கிய மூலப்பொருள் சுரைக்காய் ஆகும். இது பாரம்பரியமாக பகார கானா எனப்படும் பிரியாணி அரிசி உணவுடன் பரிமாறப்படுகிறது.

## வரலாறு
இந்திய வம்சாவளியைச் சேர்ந்தவராக இருந்தாலும், மலேசியா மற்றும் சிங்கப்பூர் திருமணங்களில் மலாய் மக்களால் அதிகபட்சம் தால்சா கட்டாயம் இருக்க வேண்டியதாகக் கருதுகிறார்கள்.

## மேற்கோள்கள்

## வெளி இணைப்புகள்
* முக்காலியில் செய்முறை
* பாரம்பரியமான மட்டன் தால்சா 

பகுப்பு:உணவு மற்றும் பானம்
துள்ளுக்குட்டிநாயக்கனூர்

**துள்ளுக்குட்டிநாயக்கனூர்** (*Thullukkuttinayakkanur*) என்பது தமிழ்நாடு, மதுரை மாவட்டம், பேரையூர் வட்டம், ம. கல்லுப்பட்டி அருகே பாப்பிநாயக்கன்பட்டி செல்லும் வழியில் அமைந்துள்ள ஒரு கிராமம். இங்கு மயில்மலை முருகன் கோவில் உள்ளது.

## மேற்கோள்கள்

பகுப்பு:மதுரை மாவட்டத்திலுள்ள கிராமங்கள்
பஞ்ச இந்திரியத் தலங்கள்

**பஞ்ச இந்திரியத் தலங்கள்** என்பவை உடலிலுள்ள ஐந்து இந்திரியங்களுக்கு உரிய ஐந்து சிவாலயங்களாகும். பஞ்ச இந்திரியங்கள் என்பவை மெய், வாய், கண், மூக்கு, செவி என்னும் ஐந்து உறுப்புகளைக் குறிக்கின்றது.

## கோயில்கள்
திருமணிமுத்தாறு ஆற்றின் கரையில் இந்த ஐந்து கோயில்கள் உள்ளன. இக்கோயில்களை ஒரே நாளில் வழிபட நன்மை கிடைக்கும் என்று நம்புகின்றனர். ஒரே நாளில் வழிபட்டால் அனைந்து பாவங்களும் நீங்கி முக்தி பெறுவார்கள் என்பது நம்பிக்கையாகும்.

பஞ்ச காலத்தில் பீமேஸ்வரரை வழிபட்டால் நல்ல மழை பொழியும் என்பதும் நம்பிக்கையாகும்.

## தலபுராணம்
பஞ்ச பாண்டவர்களின் காலத்தில் அவர்களின் நாட்டில் கடும் பஞ்சம் ஏற்பட்டது. மக்கள் தண்ணீர், உணவு இல்லாமல் பாதிக்கப்பட்டனர். 'வடதிசையில் உள்ள காட்டில் புருசாமிருகம் உள்ளதாகவும், அதனை பிடித்துவந்தால் பஞ்சம் தீரும்' என அசிரிரி கூறியது.

அதனால் பஞ்ச பாண்டவர்கள் அம்மிருகத்தை பிடித்தனர். அப்போது அம்மிருகம் அவர்களைத் தாக்கியது. திருமணிமுத்தாற்று கரையில் தர்மர் ஒரு லிங்கம் செய்து வழிபடவும் அந்த லிங்கத்தை சுற்றிவந்து வழிபட்டது. இவ்வாறு பஞ்ச பாண்டவர்கள் ஐந்து இடங்களில் லிங்கம் செய்து வழிபட்டனர்.

## ஆதாரங்கள்

பகுப்பு:சிவன் கோயில்கள்
அரிசிக் கொம்பன்

**அரிசிக் கொம்பன்** (பிறப்பு ) என்பது கேரள தமிழக எல்லையில் வசிக்கும் கொம்பன் வகை இந்திய யானை ஆகும். இந்த யானை 2023 ஏப்ரல் மாதத்தில் இடுக்கி மாவட்டத்தில் சின்னக்கனல் பகுதிகளில் ஊருக்குள் புகுந்து தாக்கியதில் சுமார் பத்து பேர் இறந்தனர். ஊருக்குள் புகுந்து வீடுகளில் அரிசியைச் சாப்பிடுவதால் **அரிசிக் கொம்பன்** என்று தமிழகத்திலும் **அரிக்கொம்பன்** என்று கேரளத்திலும் அழைக்கப்படுகிறது.

அரிசிக் கொம்பன் 1980களில் பிறந்திருக்கும் எனக் கணிக்கின்றனர். முதலில் *சின்ன கொம்பன்* என அழைக்கப்பட்டு, 2010களில் இதன் முரட்டுத் தனத்தால் அரிசிக் கொம்பன் எனப் பெயர் பெற்றது. நியாயவிலைக் கடைகள், வீட்டின் சமையலறை, மளிகைக் கடை என்று பல்வேறு இடங்களுக்குச் சென்று அரிசியை உண்டு வந்தது 2005 முதல் சுமார் 75 இக்கும் மேற்பட்ட கட்டடங்களைச் சேதப்படுத்தியுள்ளது. கேரள அரசுக்கும் விலங்கு நல ஆர்வலர்களுக்கும் இடையே நீண்ட சட்டப் போராட்டத்திற்குப் பிறகு 29 ஏப்ரல் 2023 சின்னக்கனல் பகுதியிலிருந்து நான்கு கும்கிகளின் துணையுடன் பெரியாற்றுத் தேசியப் பூங்கா பகுதியில் அரிசிக் கொம்பனை விட நீதிமன்றம் உத்தரவிட்டது. மயக்க ஊசி செலுத்திப் பிடிக்கப்பட்ட பிறகு இதன் கழுத்தில் செயற்கைகோள் வானொலி காலர் பொருத்தப்பட்டு, கேரள தமிழக எல்லைப் பகுதியில் மங்கலதேவி கண்ணகி கோயிலுக்குச் செல்லும் பகுதியில் விடப்பட்டது.

அரிக்கொம்பன் பெயரில் யானைக்கு ரசிகர் சங்கம் தொடங்கப்பட்டது.

## மேற்கோள்கள்

பகுப்பு:இந்தியாவில் தனிப்பட்ட யானைகள்
இராசிவ் காந்தி சுகாதார அறிவியல் பல்கலைக்கழகம்

**இராசிவ் காந்தி சுகாதார அறிவியல் பல்கலைக்கழகம்** (*Rajiv Gandhi University of Health Sciences*), இந்தியாவின் பெங்களூருவை மையமாகக் கொண்டு 1996ஆம் ஆண்டு கருநாடக அரசாங்கத்தால், கருநாடக மாநிலம் முழுவதும் சுகாதார அறிவியலில் உயர்கல்வியை ஒழுங்குபடுத்துவதற்கும் மேம்படுத்துவதற்கும் அமைக்கப்பட்ட பொதுப் பல்கலைக்கழகமாகும். இராசிவ் காந்தி சுகாதார அறிவியல் பல்கலைக்கழகம் ஐக்கிய இராச்சியத்தின் பொதுநலவாயப் பல்கலைக்கழகங்களின் கூட்டமைப்பின் உறுப்பின நிறுவனம் ஆகும்.

இது இந்தியாவின் மிகப்பெரிய சுகாதார அறிவியல் பல்கலைக்கழகமாகும்.

## '''செவிலியர் கல்லூரிகள்'''
இராசிவ் காந்தி சுகாதார அறிவியல் பல்கலைக்கழகத்துடன் 435 செவிலியர் கல்லூரிகள் இணைக்கப்பட்டுள்ளன

## மேலும் பார்க்கவும்

* அடல் பிகாரி வாச்பாய் மருத்துவப் பல்கலைக்கழகம்
* பாபா பரித் சுகாதார அறிவியல் பல்கலைக்கழகம்
* டாக்டர் என். டி. ஆர். சுகாதார அறிவியல் பல்கலைக்கழகம்
* கலோஜி நாராயண ராவ் சுகாதார அறிவியல் பல்கலைக்கழகம்
* தமிழ்நாடு டாக்டர் எம்ஜிஆர் மருத்துவப் பல்கலைக்கழகம்

## மேற்கோள்கள்

* 

பகுப்பு:மருத்துவம்
பகுப்பு:பல்கலைக்கழகங்களும் கல்லூரிகளும்
பகுப்பு:கர்நாடகம்
பாகமண்டலா நாடு சட்டமன்றத் தொகுதி

**பாகமண்டலா நாடு சட்டமன்றத் தொகுதி** (*Bhagamandala Nad Assembly constituency*) என்பது கூர்க் சட்டமன்றத்தின் ஒரு தொகுதியாகச் செயல்பட்டது. இது 1952-ல் தேர்ந்தெடுக்கப்பட்ட இந்தியாவின் குடகு மாநிலத்தின் சட்டமன்றமாகும். பாகமண்டலாப் பகுதியின் பொருளாதாரம் தேன் மற்றும் ஏலக்காய் ஏற்றுமதியால் ஆதிக்கம் செலுத்தியது. 1956ஆம் ஆண்டில்  இத்தொகுதி நீக்கப்பட்டது.

## 1952 தேர்தல்
மூன்று வேட்பாளர்கள் 1952 சட்டமன்றத் தேர்தலில் பாகமண்டல நாடு தொகுதிக்குப் போட்டியிட்டனர்:

* இந்தியத் தேசிய காங்கிரசின் கொனானா தேவியா 2,347 வாக்குகள் (58.62%) பெற்று வெற்றி பெற்றார்.
* பட்டமடா பொன்னப்பா, சுயேச்சை, 1,384 வாக்குகள் (34.57%)
* ஜெயராம் சிங், சுயேச்சை, 273 வாக்குகள் (6.82%)

சுமார் 80.3% வாக்காளர்கள் வாக்களித்த இத்தேர்தலில் வாக்களித்தனர். 1952ஆம் ஆண்டு இந்தியாவில் நடைபெற்ற சட்டமன்றத் தேர்தல்களில், இங்குதான் அதிக வாக்குகள் பதிவாகியிருந்தது.

## மேற்கோள்கள்

பகுப்பு:கர்நாடக சட்டமன்றத் தொகுதிகள்
தகிபரா ஆலுடும்

**தகிபரா ஆலுடும்** (*Dahibara Aludam*) (;) ஒடிசா மாநிலத்தின் கட்டக் பகுதியில் இருந்து உருவான ஒரு சிற்றுண்டி ஆகும். இந்தியா முழுவதும் பிரபலமாக உள்ள ஒரு வகை சிற்றுண்டி ஆகும்.

வடைகளை லேசான தயிர் மற்றும் தண்ணீரில் ஊறவைத்து, கடுகு மற்றும் கறிவேப்பிலையுடன் காய்ச்சி  பின்னர் அதனுடன் உருளைக்கிழங்கு கறி மற்றும் பட்டாணி கறி சேர்த்து தகிபரா ஆலுடும் தயாரிக்கப்படுகிறது.

## வரலாறு
இவ்வுணவு முதன்முதலில் பழைய கட்டாக் பகுதியில் பராபதி கோட்டை அருகே விற்கும் விற்பனையாளர்களால் தயாரிக்கப்பட்டு விற்கப்பட்டதாகக் கூறப்படுகிறது. அதை தவிர ஒடிசா மாநிலம் முழுவதிலும் பரவலாகப் பரவியிருக்கும் உணவு ஆகும். இந்த உணவு இப்போது இந்திய நாடு முழுவதும் பிரபலமாக உள்ளது. 2020 ஆம் ஆண்டில் புது டெல்லி மாநிலத்தில் நடைபெற்ற தேசிய உணவு திருவிழாவிலும் இவ்வுணவு ஒரு விருதைப் பெற்றது.

## தயாரிப்பு
கழுவிய உளுத்தம் பருப்பை ஒரே இரவில் சாதாரண நீரில் ஊறவைத்து, வடை மாவாக அரைத்து, சூடான எண்ணெயில் ஆழமாக வறுக்கவும். ஆழமாக வறுத்த வடைகள் முதலில் தண்ணீரில் போடப்பட்டு, பின்னர் மீண்டும் 3-5 மணிநேரம் ஊறவைத்து லேசான தயிருக்கு மாற்றப்படும்.பின்னர் வடைகள் காரமான உருளைக்கிழங்கு கறி  மற்றும் பட்டாணி கறி ஆகியவற்றுடன் சேர்க்கப்படுகின்றன. பின்னர் நறுக்கப்பட்ட வெங்காயம், வெள்ளரிக்காய், இந்திய தின்பண்டங்களின் தூவிகள் உணவை அலங்கரிக்க சேர்க்கப்படுகின்றன.

## தகிபரா ஆலுடும் நாள்
ஒடிசா நாட்டில் ஒவ்வொரு ஆண்டின் மார்ச் 1 ஆம் தேதி தகிபரா ஆலுடும் டிபோசு என்று கொண்டாடப்படுகிறது.

## மேற்கோள்கள்

பகுப்பு:ஒடியா உணவுகள்
பகுப்பு:உணவு மற்றும் பானம்
சிக்கன் லாலிபாப்

**சிக்கன் லாலிபாப்** (*Chicken Lollipop*) என்பது வறுத்த கோழி மற்றும் பசியைத் தூண்டும் பொருள் சேர்த்து சமைக்கப்படும் ஒரு பிரபலமான இந்திய உணவு ஆகும். 

சிக்கன் லாலிபாப் என்பது அடிப்படையில் ஒரு "பிரெஞ்சு" கோழி உணவு ஆகும். இறைச்சி மற்றும் எலும்பு முனையிலிருந்து தளர்வாக வெட்டப்பட்டு கீழே தள்ளப்பட்டு குச்சிமிட்டாய் தோற்றத்தை உருவாக்குகிறது.

## செய்முறை
சமையல் தனி நபர்களுக்கு மாறுபடும். இருப்பினும், பலர் கோழி இறக்கை அல்லது தொடையின் நடுப் பகுதியைப் பயன்படுத்தத் தொடங்குகிறார்கள். நடுப் பிரிவில் இரண்டு எலும்புகளில் ஒன்று அகற்றப்பட்டு, பிரிவுகளில் உள்ள சதை எலும்பின் ஒரு முனைக்குத் தள்ளப்படுகிறது. இவை பின்னர் முக்கிய பொருளான ஒரு காரமான சிவப்பு நிறத்தில் மிளகாய் தூள்  மஞ்சள் தூள் மற்றும் குழை மாவு உடன் பூசப்படுகிறது. மசாலா பூசப்பட்ட கோழி இரண்டு மணி நேரம் ஊறவைக்கப்படுகிறது. ஊறவைக்கப்பட்ட கோழி பொதுவாக எண்ணெயில் ஆழமான வறுத்து, மற்றொரு முறையில் அதிகமான வெப்பத்தில் வறுக்கப்படுகிறது.வெளிப்படும் எலும்பு சில நேரங்களில் அலுமினியத் தாளில் மூடப்பட்டிருக்கும்.

## மேற்கோள்கள்

பகுப்பு:இந்திய இறைச்சி உணவுகள்
பகுப்பு:கோழிக்கறிகள்
நியூ செஞ்சுரி புக் ஹவுஸ் பிரைவேட் லிமிடெட்

நியு செஞ்சுரி புக் ஹவுஸ் பிரைவேட் லிமிடெட், தமிழ்நாட்டில் சென்னையை தலைமையிடமாகக் கொண்டு இயங்கும் ஒரு நூல் பதிப்பகம் ஆகும். இதற்கு தமிழ்நாடு முழுவதும் 20 இடங்களில் கிளைகள் உள்ளது. இதன் துணை நிறுவனமாக *பாவை அச்சகம்* உள்ளது. இந்நிறுவனம் இதுவரை ஆயிரக்கணக்கான நூல்களை வெளியிட்டுள்ளது. இதன் நிர்வாக இயக்குநர் சண்முக சரவணன் ஆவார். இந்தியப் பொதுவுடமைக் கட்சியின் தலைவர்களைக் கொண்ட அறங்காவலர்களால் நடத்தப்படும் ஒரு தனியார் பதிப்பகம் ஆகும்.

## பின்னணி
இந்தியப் பொதுவுடைமைக் கட்சிக்கான செய்தித்தாளாக 1937 முதல் *ஜனசக்தி நாளிதழ்* வெளியான நிலையில், அந்தப் பெயரிலேயே புத்தகங்களும் வெளிவந்துகொண்டிருந்தது. நூல்கள் வெளியிடுவதற்கு என 1 சூன் 1951 அன்று நியூ செஞ்சுரி புக் ஹவுஸ் பிரைவேட் லிமிடெட் என்ற பெயரில் ஒரு பதிப்பகம் நிறுவப்பட்டது. கட்சியின் மூத்த தலைவர்கள் ப. ஜீவானந்தம், ப. ராமமூர்த்தி உள்ளிட்ட நான்கு பேர் பங்குதாரர்கள் மற்றும் இயக்குநர்களாகவும், இராமகிருஷ்ண மூர்த்தி என்பவர் முழுநேர நிர்வாக இயக்குநராக நியமிக்கப்பட்டார். 

சோவியத் ஒன்றியம் காலகட்டத்தில், கட்சிக் கொள்கைகளைப் பரப்ப புத்தகங்களை உருசியாவில் தமிழில் அச்சடித்து தமிழகத்தில் விற்பனை செய்ய நியூ செஞ்சுரி புக் ஹவுசுக்கு பொறுப்பு வழங்கப்பட்டது.

## நிர்வாகப் பிரச்சனை
இந்த நிறுவனத்தில் பங்குதாரராக உள்ள யாராவது ஒருவர் இறந்தாலோ, கட்சியை விட்டு விலகினாலோ அந்தப் பங்குகள் மற்றொருவருக்கு மாற்றிக்கொடுக்கப்படுவது வழக்கமாக உள்ளது. தற்போது இந்த பதிப்பகத்தின் இயக்குநர்களாக கட்சியின் முத்த தலைவர் இரா. நல்லகண்ணு, ஒருங்கிணைந்த தஞ்சை மாவட்டச் செயலாளர் வீரசேனன், கட்சியின் மாநிலச் செயலாளர் இரா. முத்தரசன், கல்விப் பிரிவின் பொறுப்பாளரும் மாநிலச் செயற்குழு உறுப்பினருமான கா. சந்தானம், எழுத்தாளர் த. ஸ்டாலின் குணசேகரன், நிர்வாக இயக்குநராக சண்முக சரவணன் ஆகியோர் உள்ளனர்.

கட்சியின் மூத்த தலைவர் தா. பாண்டியன், நல்லகண்ணு ஆகியோர் வசம் உள்ள பங்குகள் நிர்வாக இயக்குநர் சண்முக சரவணன் பெயருக்கு மாற்றப்பட்டுள்ளது. இவ்வாறு மாற்றப்பட்டது முறையல்ல எனக் கருதும் பிற இயக்குநர்கள்,சண்முக சரவணன் தன்வசம் உள்ள பங்குகளை கட்சி கூறும் நபருக்கு மாற்றிக்கொடுக்க வேண்டுமென கூறுகிறது.
## மேற்கோள்கள்

## வெளி இணைப்புகள்
* நியு செஞ்சுரி புக் ஹவுசின் இணையதளம்
பகுப்பு:தமிழ்ப் பதிப்பகங்கள்
சிசுடெலுரா

**சிசுடெலுரா** (*Systellura*) என்பது கேப்ரிமுல்கிடே குடும்பத்தில் உள்ள பக்கி பேரினமாகும். இது பின்வரும் சிற்றினங்களைக் கொண்டுள்ளது:

* பட்டைச் சிறகு பக்கி (*சிசுடெலுரா லாங்கிரோசுட்ரிசு*)
* சுதி பக்கி (*சிசுடெலுரா தெகுசாடா*)
## மேற்கோள்கள்

பகுப்பு:பறவைப் பேரினங்கள்
கேதகா ஆறு

**கேதகா ஆறு** (*Kedaka River*) என்பது மேற்கு இந்தியாவில் கருநாடகத்தில் உள்ள குந்தாப்பூர் மற்றும் கங்கோலி வழியாகப் பாயும் ஆறு ஆகும். குந்தாப்பூர் என்பது கருநாடக மாநிலத்தில் உள்ள உடுப்பி மாவட்டத்தில் உள்ள ஒரு நகரம் ஆகும். இது சௌபர்னிகா ஆறு, வாராகி ஆறு, சக்ரா ஆறு மற்றும் குப்ஜா ஆறுகளுடன் இணைந்து அரபிக்கடலில் கலக்கிறது.

## மேற்கோள்கள்

பகுப்பு:கர்நாடக ஆறுகள்
பகுப்பு:உடுப்பி மாவட்டம்
கொன்னுகோல் ஆறு

**கொன்னுகோல் ஆறு** (*Honnuhole*)(**கொன்னு கோலே** மற்றும் **சுவர்ணவதி**) என்பது இந்தியாவின் கர்நாடகாவில் காவிரி ஆற்றின் துணை ஆறாகும். சுவர்ணவதி ஆறு காவிரி ஆற்றின் தெற்கு கிளை ஆறுகளில் ஒன்றாகும். இந்த ஆறு கொன்னுகோல் ஆறு என்றும் அழைக்கப்படுகிறது. இது மைசூரில் உள்ள நாசூர்காட் மலைகளில் உருவாகின்றது. இதன் பிறப்பிடத்திலிருந்து காவேரியுடன் சங்கமிக்கும் இடம் வரை சுமார் 88 கி.மீ. இந்த ஆறு பயணிக்கின்றது.

## மேற்கோள்கள்

பகுப்பு:கர்நாடக ஆறுகள்
பழுப்பு மார்பு ஈப்பிடிப்பான்

**பழுப்பு மார்பு ஈப்பிடிப்பான்** அல்லது **லேயர்ட் ஈப்பிடிப்பான்** (*மியூசிகாபா முட்டுயி*) என்பது மியூசிகாபிடே என்ற பழைய உலக ஈப்பிடிப்பான் குடும்பத்தில் உள்ள ஒரு சிறிய குருவி சிற்றினம் ஆகும். இந்த சிற்றினம் வடகிழக்கு இந்தியா, மத்திய மற்றும் தெற்கு சீனா மற்றும் வடக்கு மியான்மர் மற்றும் தாய்லாந்து ஆகியவற்றில் இனப்பெருக்கம் செய்து, தென்னிந்தியா மற்றும் இலங்கைக்கு வலசை வருகின்றன. இது வன விதானத்திற்குக் கீழே, பெரும்பாலும் காட்டில் நிலப்பகுதியின் அருகில் இருக்கும் பூச்சிகளை உணவாக உண்ணுகிறது.

## விளக்கம்
பழுப்பு மார்பு ஈப்பிடிப்பானின் உடல் நீளம் 13-14 செ. மீ. ஆகும். உடல் எடை 10-14 கிராம் ஆகும். டலின் மேல் பகுதி முழுவதும் ஆலிவ் பழுப்பு நிறமுடையது. சில இறகு தண்டுகள் கருமையாக இருக்கும். பறக்கும் இறகுகளின் விளிம்புகளைப் போலவே வால் மேல் உறைகளும் பிரகாசமான பழுப்பு நிறத்தில் இருக்கும். வால் இறகுகள் வெளிப்புற பகுதி பழுப்பு நிறமுடையன. முகட்டலகு வெளிர் நிறத்திலும், கண் வளையம் தெளிவாகவும் இருக்கும். கன்னம் மற்றும் தொண்டை வெண்மையாகவும், மார்பகமும் உடலின் பக்கங்களும் வெளிர் பழுப்பு நிறமாகவும் காணப்படும். புணர் புழை வரை உடலின் நடுப்பகுதி வெண்மையாகக் காணப்படும். கால்கள் மற்றும் கீழ் தாடை வெளிறிய சதை நிறத்தில் உள்ளன. இதனை மிகவும் ஒத்த இனமாகப் பழுப்பு ஈ பிடிப்பான் உள்ளது. இதனுடைய கால்கள் கருப்பு நிறமுடையன. இந்த மாதிரியை லேயரிடம் வழங்கிய லேயரின் வேலைக்காரரான முட்டு நினைவாகப் பெயரிடப்பட்டது.

இப்பறவையின் வலசைப்போகும் பண்பினை நிரூபிக்க எந்த ஆதாரமும் இல்லை என்றாலும், தென்னிந்தியாவிலும் இலங்கையிலும் குளிர்காலத்தில் வருகைதரும் பறவைகள் வடகிழக்கு இந்தியா மற்றும் வடக்கு தாய்லாந்திலிருந்து வருவதாகக் கருதப்படுகிறது. 1922ஆம்  ஆண்டில் ஹ்யூகோ வெய்கோல்டால் செக்வானிலிருந்து விவரிக்கப்பட்ட *ஸ்டோட்ஸ்நேரி* (இசி ஸ்டூவர்ட் பேக்கரால் *ஸ்டோட்மணி* எனத் தவறாக உச்சரிக்கப்பட்டது) காணக்கூடிய புவியியல் மாறுபாடுகளின் வரம்பிற்குள் வருவது போல் தோன்றினாலும் மற்றும் பொதுவாக அங்கீகரிக்கப்படவில்லை.

இதனுடைய வழக்கமான ஒலி மிகவும் சத்தம் குறைவாக *செட்டி* நெருங்கிய வரம்பில் மட்டுமே கேட்கக்கூடியது அல்லது குறைந்த *சிட்-சிட்* என முடிவடையும் *சி-சி-சி-சி* தொகுப்புகளின் தொடர்களைக் கொண்டுள்ளது.

## மேற்கோள்கள்

பகுப்பு:வடகிழக்கு இந்தியப் பறவைகள்
பகுப்பு:சீனப் பறவைகள்
பகுப்பு:ஈ-பிடிப்பான்கள்
கரஞ்சா ஆறு

**கரஞ்சா ஆறு** (*Karanja River*) என்பது கருநாடகத்தில் ஓடும் மஞ்சிரா ஆற்றின் துணை ஆறாகும். கரஞ்சா ஆற்றின் ஆற்றுப்படுகை 2,422 சதுர கி.மீ. அளவிலனது. கரஞ்சா ஆறு வற்றாத ஆறாகும். இது சுமார் 74 கி.மீ. தூரம் வரை பாய்கிறது. இதில் கட்டப்பட்டுள்ள கரஞ்சா நீர்த்தேக்கம் முக்கிய நீர் ஆதாரமாக உள்ளது. இந்த ஆற்றின் வழிப் பயணம் செய்ய உகந்ததல்ல.

## மேற்கோள்கள்

பகுப்பு:கர்நாடக ஆறுகள்
பகுப்பு:தெலங்காணா ஆறுகள்
சாம்பவி ஆறு

thumb| மார்ச் மாதம் ஒன்றில் பாலிமார் அணைக்கு அருகில் சாம்பவி ஆறு
**சாம்பவி ஆறு** (*Shambhavi River*) இந்தியாவின் கருநாடகாவின் சிக்கமகளூரு மாவட்டத்தில் உள்ள குதுரேமுகத்தில் உருவாகிறது. இது அரபிக்கடலில் கலப்பதற்கு முன்பு கர்நாடகாவின் முல்கியில் நந்தினி ஆற்றுடன் கலக்கிறது. இந்த ஆற்றின் அருகே உள்ள பல கிராமங்களுக்குச் சாம்பவி ஆறு முக்கிய நீர் ஆதாரமாக உள்ளது.

சாம்பவி ஆறு பருவமழை தவிர ஆண்டு முழுவதும் நீர்வரத்து குறைந்து காணப்படும்.

## ஆற்றோட்டம்
சாம்பவி ஆறு 60 கி.மீ. நீளமுடைய ஒரு சிறிய நதி ஆகும். இது கிழக்கிலிருந்து மேற்கு நோக்கிப் பாய்கிறது. இது நிட்டே அருகே உள்ள பார்ப்பப்பாடி அருவியின் வழியாகப் பாய்கிறது. பார்ப்பப்பாடி வீழ்ச்சிக்குப் பிறகு அது சுமார் 50 கி.மீ. தூரம் பயணிக்கிறது. இதன் பயண தூரத்தில் பல சிறிய அணைகளைப் பயன்படுத்தி ஆற்றின் நீர்மட்டம் சரிபார்க்கப்படுகிறது. பலிமார் அணை ஆற்றின் மேற்கு பகுதியில் கட்டப்பட்ட கடைசி அணையாகும்.

## நீர் விளையாட்டு
சாம்பவி ஆறு இந்தியாவில் நீர் விளையாட்டுகளுக்குப் பெயர் பெற்றது. பல வகையான நீர் விளையாட்டுப் போட்டிகள் சாகசங்கள் சாம்பவி ஆற்றில் நடக்கின்றன.
thumb| பலிமார் அணைக்கட்டு அருகே ஓய்வெடுக்கும் உல்லாசப் பயணிகள்

### பனிக்கடற் படகு பயணம்
சமீபத்தில் நீண்ட தூரப் பொழுதுபோக்கு பனிக்கடற் படகு பயண நிகழ்வுகள் சாம்பவி ஆற்றில் ஏற்பாடு செய்யப்பட்டுள்ளன. கர்நாடகா மற்றும் பிற மாநிலங்களின் அருகிலுள்ள நகரங்களிலிருந்து மக்கள் முல்கிக்கு பனிக்கடற் படகு சவாரி செய்ய வருகிறார்கள். பனிக்கடற் படகு பயண நிகழ்வு பொதுவாக இரண்டு நாட்கள் நடைபெறும். இதில் பங்கேற்பவர்கள் சுமார் 30-40 வரை பயணம் செய்கிறார்கள்.

## மணல் அகழ்வு
சில உள்ளூர் மீனவர்களும் மணல் மாபியாக்கள் ஆற்றிலிருந்து சட்டவிரோதமாக மணல் அகழ்வில் ஈடுபட்டுள்ளனர். ஆற்றின் சில பகுதிகளில் பார உந்து கனரக கருவிகள் மூலம் மணல் அள்ளப்படுகிறது. சுரங்கத் தொழிலால் நீர் மாசுபடுவதால் மக்களின் இயல்பு வாழ்க்கை பாதிக்கப்பட்டுள்ளது. நிலத்தடி நீரை வடிகட்டவும், புத்துணர்ச்சியுடன் இருக்கவும் ஆற்றில் மணல் முக்கியமானது.

## விவசாயம் மற்றும் மீன்பிடித்தல்
இந்த ஆற்றின் கரையில் குடியேறிய மக்களின் முக்கிய தொழில் விவசாயம் மற்றும் மீன்பிடித்தொழில் ஆகும். பருவமழைக் காலங்களில் விவசாயத்திற்கு இந்த ஆறு முக்கிய நீர் ஆதாரமாக உள்ளது. ஆற்றில் நீர் வளம் நிறைந்தது. ஆற்றின் அருகே குடியேறிய மக்கள் மீன்பிடியில் ஈடுபட்டுள்ளனர். இது பல குடும்பங்களுக்கு உணவு வழங்குகிறது. கட்டுமானத்திற்குப் பயன்படுத்தப்படும் மெல்லிய மணலையும் மக்கள் வியாபாரம் செய்கின்றனர். இந்த மணல், ஆற்றின் படுகையிலிருந்து  எடுக்கப்படுகிறது.

## மேற்கோள்கள்

பகுப்பு:கர்நாடக ஆறுகள்
சாத்தானிய நூல்

***சாத்தானின் நூல்*** என்பது அமெரிக்க நாட்டவரான அன்டன் லாவே என்பவர் சமயமின்மை குறித்து 1969இல் எழுதிய நூலாகும். இந்நூல் சாத்தானை போற்றும் சாத்தானிய இயககத்தவர்களின் திருச்சபையினர்க்கான முதன்மை நூலாக கருதப்படுகிறது. இது சாத்தானியத்தின் அடிப்படைக் கொள்கைகளை விவரிக்கும் கட்டுரைகளின் தொகுப்பாகும். இது சாத்தானை வழிபடுவது பற்றிய நூல் அல்ல. சாத்தானிக் விவிலியத்தில் உள்ள சாத்தான் என்பது ஆபிரகாமிய சமயங்களின் கட்டுப்பாடான விதிகளிலிருந்து விடுபடுவதுடன், விடுதலைக்கான ஒரு சின்னமாகும். சாத்தானிய நூல் கடவுள் மற்றும் பிசாசு இல்லை என்று போதிக்கிறது. அதற்குப் பதிலாக தங்களைத் தாங்களே வணங்கிக் கொள்ளும்படி மக்களை ஊக்குவிக்கிறது.

## நூலின் அமைப்பு
சாத்தானின் புத்தகம்நான்கு புத்தகங்களால் ஆனது: *சாத்தானின் புத்தகம்*, *தி புக் ஆஃப் [[லூசிபர்]]*, *தி புக் ஆஃப் பெலியால்* மற்றும் *தி புக் ஆஃப் லெவியதன்*. *சாத்தானின் புத்தகம்* பத்துக் கட்டளைகள் மற்றும் பொன் விதிகள் ஆகியவற்றுக்கு சவால் விடுகிறது. மேலும் இந்நூல் சமயமின்மைக் கொள்கையை ஊக்குவிக்கிறது. 12 அத்தியாயங்கள் கொண்ட இந்நூல் இன்பம், காதல், வெறுப்பு மற்றும் பாலுறவு போன்ற தலைப்புகளைப் பற்றி விவாதிக்கிறது. சமயத்தைச் சுற்றியுள்ள வதந்திகளை அகற்ற நூலாசிரியர் அன்டன் லாவே  வலியுறுத்துகிறார்.
## விமர்சனங்கள்
சாத்தானிக் விவிலியத்திற்கு நேர்மறை மற்றும் எதிர்மறையான எதிர்மறை விமர்சனங்கள் உள்ளது. அவரது தத்துவங்கள் பெரும்பாலும் கடன் வாங்கப்பட்டவை என்று குற்றச்சாட்டுகள் முன்வைக்கப்பட்டன. பள்ளிகள், பொது நூலகங்கள் மற்றும் சிறைச்சாலைகளில் இவரது நூலைத் தடைசெய்ய முயற்சிகள் மேற்கொள்ளப்பட்டது. 

## இதனையும் காண்க
* சாத்தான்
* சாத்தானிய இயக்கம்
* சாத்தானின் திருச்சபை
* சாத்தானியக் கோயில்
* அன்டன் லாவே
* லூசிபர்

## மேற்கோள்கள்

## துணை நூல் பட்டியல்
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## வெளி இணைப்புகள்
*  சாத்தான் திருச்சபையின் இணையதளம்
*சாத்தான் கோயிலின் இணையதளம்

பகுப்பு:சாத்தானியம்
பகுப்பு:ஆங்கில நூல்கள்
குப்ஜா ஆறு

**குப்ஜா ஆறு** (*Kubja River*) என்பது மேற்கு இந்தியாவில் கருநாடக மாநிலம் குந்தாபுரா மற்றும் குங்குல்லி வழியாகப் பாயும் ஒரு ஆறாகும். இது சௌபர்னிகா நதி, வாராகி ஆறு, சக்ரா ஆறு மற்றும் கேதகா ஆற்றுடன் கலந்து அரபிக்கடலில் கலக்கிறது. குப்ஜா, சௌபர்னிகா, வாராகி, சக்ரா மற்றும் கேதகா ஆறு ஆகிய இந்த நதி அமைப்பு, அண்டை பகுதிகளில் பாசனத்திற்கான கணிசமான பயன்பாட்டினைக் கொண்டுள்ளது. இந்த ஆறு புனிதமாக கருதப்படுகிறது. பக்தர்கள் ஆற்றங்கரையில் பல்வேறு இடங்களில் புனித நீராடி, பிரார்த்தனை செய்து வருகின்றனர்.

## மேற்கோள்கள்

பகுப்பு:கர்நாடக ஆறுகள்